Suchinthana/ta-wikipedia huggingface dataset:
தான்யா ஓப்

தான்யா ஓப் (Tanya Hope) என்பவர் ஒரு இந்திய நடிகையும் வடிவழகியும் ஆவார். இவர் கன்னடம், தெலுங்கு, தமிழ் திரைப்படங்களில் நடித்துள்ளார். இவர் 2016 ஆம் ஆண்டு திரையுலகில் அறிமுகமானார்.

ஆரம்ப கால வாழ்க்கை 
தான்யா ஓப் பெங்களூரில் பிறந்து வளர்ந்தவர். இவரது தந்தை ரவி புரவங்கர ஒரு தொழிலதிபர். இவர் தனது படிப்பை பெங்களூரில் உள்ள புனித இதயப் பெண்கள் உயர்நிலைப் பள்ளியில் பள்ளி படிப்பை முடிந்தார். இங்கிலாந்தின் வெஸ்ட்மின்ஸ்டர் பல்கலைக்கழகத்தில் தனது பட்டப்படிப்பைத் தொடர்ந்தார். புனேவில் உள்ள டியாரா பயிற்சி பல்கலையகத்தில் வடிவழகு பயிற்சியில் கலந்து கொண்டார். 2015 இல், இவர் பெமினா மிஸ் இந்தியா கொல்கத்தாவை வென்றார்.

தொழில் 
2016 இல் அப்பட்லோ ஒகடுண்டேவாடு என்ற தெலுங்குத் திரைப்படம் மூலம் தான்யா திரையுலகில் அறிமுகமானார். இதை தொடர்ந்து ஜெகபதி பாபு நடிப்பில் 2017 இல் வெளியான படேல் எஸ்ஐஆர் என்ற மற்றொரு தெலுங்குத் திரைப்படத்தில் ஏசிபி கேத்தரின் பாத்திரத்தில் நடித்தார். மகிழ் திருமேனி இயக்கிய தடம் திரைப்படம் தான்யா ஓப்பின் முதல் தமிழ்த் திரைப்படம். வித்யா பிரதீப், இசும்ருதி வெங்கட் ஆகிய மூன்று கதாநாயகிகளில் இவரும் ஒருவர். சுஜய் கே ஸ்ரீஹரி இயக்கத்தில் உபேந்திரா நடித்த கோம் மினிஸ்டர் என்ற கன்னடத் திரைப்படத்தில் ஜெஸ்ஸி பாத்திரத்தில் நடிக்கிறார். இவர் சந்தோசு சோபனுடன் பேப்பர் பாய் திரைப்படத்தில் நடித்துள்ளார்.

தர்ஷனின் 51வது திரைப்படமான யஜமானா திரைப்படத்தில் முன்னணி நடிகைகளில் ஒருவராக இருந்தார். இவர் யஜமானா திரைப்படத்தில் "பசன்னி" பாடலுக்கு தான்யா குத்தாட்ட நடனமாடினார், இந்த திரைப்படத்தில் புகழ் பெற்ற பாடலாகும்.

திரைப்படங்கள்

மேற்கோள்கள் 

வாழும் நபர்கள்
பெங்களூர் நபர்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
சிக்கந்தர் சா சூரி

சிக்கந்தர் ஷா சூரி (Sikandar Shah Suri) (இறப்பு 1559) சுர் வம்சத்தின் ஆறாவது ஆட்சியாளர் ஆவார். இது வட இந்தியாவின் இடைக்காலத்தின் இருந்த பிற்கால பஷ்தூன் வம்சமாகும். இவர் இப்ராகிம் சா சூரியை வீழ்த்தி தில்லியின் சுல்தானானார் .

ஆரம்ப கால வாழ்க்கை 
சிக்கந்தர் சா சூரியின் உண்மையான பெயர் அகமது கான் சூரி என்பதாகும். இவர் சுல்தான் முகமது அடில் சாவின் மைத்துனர். 1555 இல் தில்லியில் இருந்து சுதந்திரத்தை அறிவிக்கும் முன் இலாகூரின் ஆளுநராக இருந்தார்.

போர்கள் 
சுதந்திர சுல்தானாகி, பஞ்சாபை கட்டுப்பாட்டிற்குள் கொண்டு வந்த பிறகு, சுல்தான் இப்ராகிம் சா சூரியின் கட்டுப்பாட்டில் இருந்த பகுதியை நோக்கி இவர் அணிவகுத்துச் சென்றார். இந்தியாவின் ஆக்ராவிற்கு அருகிலுள்ள பரா என்ற இடத்தில் நடந்த போரில் இப்ராகிம் தோற்கடிக்கப்பட்டார். சிக்கந்தர், தில்லி மற்றும் ஆக்ரா இரண்டையும் கைப்பற்றினார். சிக்கந்தர் இப்ராகிமுக்கு எதிரான போராட்டத்தில் மும்முரமாக இருந்தபோது, பிப்ரவரி 1555 இல் நசிருதீன் உமாயூன் இலாகூரைக் கைப்பற்றினார். அவரது படைகளின் மற்றொரு பிரிவினர் தீபல்பூரைக் கைப்பற்றினர். அடுத்து, முகலாய இராணுவம் ஜலந்தரை ஆக்கிரமித்தது. மேலும் அவர்களின் மேம்பட்ட பிரிவு சிர்ஹிந்த் நோக்கிச் சென்றது. முகலாயர்களை எதிர்க்க சிக்கந்தர் 30,000 குதிரைகள் கொண்ட படையை அனுப்பினார். ஆனால் அவர்கள் மாச்சீவாடாவில் நடந்த போரில் முகலாய இராணுவத்தால் தோற்கடிக்கப்பட்டனர். சிர்ஹிந்த் பகுதி முகலாயர்களால் ஆக்கிரமிக்கப்பட்டது. சிக்கந்தர், பின்னர், 80,000 குதிரைகள் கொண்ட படையை தானே தலைமை தாங்கி போரில் முகலாய இராணுவத்தை சந்தித்தார். 22 ஜூன் 1555 இல் இவர் முகலாய இராணுவத்தால் தோற்கடிக்கப்பட்டார். பின்னர், வடக்கு பஞ்சாபில் உள்ள சிவாலிக் மலைகளுக்கு பின்வாங்க வேண்டிய கட்டாயம் ஏற்பட்டது. வெற்றி பெற்ற முகலாயர்கள் தில்லிக்கு அணிவகுத்து சென்று அதை ஆக்கிரமித்தனர்.  The victorious Mughals marched to தில்லி and occupied it.

பிற்கால நாட்கள் 
1556 இன் பிற்பகுதியில், சிக்கந்தர் மீண்டும் ஒரு இராணுவத்தைத் திரட்டினார். முகலாய தளபதி கிசிர் கவாஜா கானை சாமியாரி பகுதியில் (தற்போது அமிர்தசரஸ் மாவட்டம் ) சந்தித்து அவரை தோற்கடித்தார். அங்கு தன்னைப் பலபடுத்திக்கொண்டு கலனூரை தனது தலைமையகமாகக் கொண்டு வரி வசூலிக்கத் தொடங்கினார். பைராம் கான் கிசிர் கவாஜா கானுக்கு உதவ கான் ஆலமை (இசுகந்தர் கான்) அனுப்பினார். இறுதியாக 7 டிசம்பர் 1556 அன்று அக்பர் மற்றும் பைராம் கானை சமாளிக்க இயலாமல் தில்லியை விட்டு வெளியேறினார். சிக்கந்தர் மீண்டும் சிவாலிக் மலைகளில் பின்வாங்கி நூர்பூர் இராச்சியத்தின் கீழ் மவு கோட்டையில் தஞ்சம் புகுந்தார். கோட்டை முற்றுகையிடப்பட்டது. ஆறு மாத எதிர்ப்பிற்குப் பிறகு, சிக்கந்தர் 25 ஜூலை 1557 அன்று சரணடைந்தார். இவரது உள்ளூர் ஆதரவாளரான ராஜா பக்த் மால் பைராம் கானால் கொல்லப்பட்டார். மேலும் சிக்கந்தர் பீகாருக்கு அனுப்பப்பட்டார், அங்கு இவர் 1559 இல் இறந்தார்

மேற்கோள்கள் 

இந்திய அரச மரபுகள்
வங்காளதேச வரலாறு
இந்திய முஸ்லிம்கள்
அடுக்கெண் அணி

திசையிலாக் கோட்டுருவின் அடுக்கெண் அணி (degree matrix) என்பது அக்கோட்டுருவின் ஓவ்வொரு முனையின் அடுக்கெண் பற்றிய விவரங்களைத் தருகின்ற மூலைவிட்ட அணியாகும். அதாவது கோட்டுருவின் ஒவ்வொரு முனையுடனும் இணைக்கப்பட்டுள்ள விளிம்புகளின் எண்ணிக்கையைக் காட்டும் அணியாகும். அண்டை அணி மற்றும் அடுக்கெண் அணியின் வித்தியாசமாக பெறப்படும் அணி, இலாப்லாசிய அணியாகும்.

k-ஒழுங்கு கோட்டுருவின் அடுக்கெண் அணியியின் மூலைவிட்ட உறுப்புகள் அனைத்தும்  ஆக இருக்கும். கைகொடுத்தல் தேற்றப்படி, அடுக்கெண் அணியின் சுவடானது அக்கோட்டுருவின் விளிம்புகளினெண்ணிக்கையின் இருமடங்காக இருக்கும்.

வரையறை
தரப்பட்ட கோட்டுரு:  மற்றும்  எனில் அதன் அடுக்கெண் அணி  ஒரு   மூலைவிட்ட அணியாகும். மேலும் அடுக்கெண் அணிக்கான வரையறை:

கோட்டுருவின் முனையின் அடுக்கெண்  என்பது  முனையுடன் இணைக்கப்படும் விளிம்புகளின் எண்ணிக்கையைக் குறிக்கும். கண்ணிகளால் கோட்டுருவின் ஒரு முனையின் அடுக்கெண் அதிகமாகும். திசை கோட்டுருக்களில், அடுக்கெண் என்பது ஒரு முனையில் வந்து சேரும் விளிம்புகளின் என்ணிக்கையையும் (உள்ளடுக்கெண்) முனையிலிருந்து புறப்பட்டுச் செல்லும் விளிம்புகளின் எண்ணிக்கை (வெளியடுக்கெண்) இரண்டையும் குறிக்கும்.

எடுத்துக்காட்டுகள்
கீழே தரப்பட்டுள்ள திசையிலாக் கோட்டுருவின் 6x6 அடுக்கெண் அணி:

திசையிலாக் கோட்டுருக்களில், ஒரே முனையில் துவங்கி முடியும் விளிம்புகள், அதாவது கண்ணிகளால் அம்முனைகளின் அடுக்கெண்களின் எண்ணிக்கை 2 கூடும்.

மேற்கோள்கள் 

அணிகள்
கோட்டுருவியல்
வாலாசாபேட்டை காசிவிசுவநாதர் கோயில்

காசிவிசுவநாதர் கோயில் என்பது தமிழ்நாடு மாநிலத்தின் இராணிப்பேட்டை மாவட்டத்தில் வாலாசாபேட்டை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். தமிழக அரசின் இந்து சமய அறநிலையத் துறை கட்டுப்பாட்டின் கீழ் இயங்கும் இக்கோயிலானது, சுமார் முன்னூறு ஆண்டுகள் தொன்மையானது.

அமைவிடம் 
கடல் மட்டத்திலிருந்து சுமார்  உயரத்தில் () என்ற புவியியல் ஆள்கூறுகள் கொண்டு இக்கோயில் அமைந்துள்ளது.

தெய்வங்கள் 
மூலவர் காசிவிசுவநாதர் மற்றும் இறைவி காசிவிசாலாட்சி ஆவர். மகாவிஷ்ணு, பிரம்மா, இடபஆரூடர், சிவலிங்கம், நந்தி, பர்வதவர்த்தினி, துர்க்கை, தட்சிணாமூர்த்தி, அர்த்தநாரீசுவரர், விநாயகர், பழனி ஆண்டவர், வள்ளி தெய்வானை சமேத சுப்பிரமணியர், சூரியர், சந்திரர், அப்பர், சுந்தரர், சம்பந்தர், மாணிக்கவாசகர், அறுபத்து மூன்று நாயன்மார்கள், பைரவர், வீரபத்திரர், நாகர், சண்டிகேசுவரர் , சனீசுவரர் ஆகியோர் இக்கோயிலில் அருள்பாலிக்கின்றனர்.

உசாத்துணைகள்

வெளி இணைப்புகள் 

 YouTube - வாலாசாபேட்டை காசிவிசுவநாதர் கோயில் ஆருத்ரா தரிசனம்

 

இராணிப்பேட்டை மாவட்டத்திலுள்ள சிவன் கோயில்கள்
விஷ்ணு தேவ் சாய்

விஷ்ணு தேவ் சாய் (Vishnu Deo Sai'' பிறப்பு: 21 பிப்ரவரி 1964), இந்தியாவின் சத்தீஸ்கர் மாநிலததின் 4வது மாநிலத்தின முதலமைச்சராக  13 டிசம்பர் 2023ல் பதவியேற்றார். முன்னர் இவர் சத்தீஸ்கர் மாநிலத்தின்  பாரதிய ஜனதா கட்சி  தலைவராகவும், 1999 முதல் 2019 முடிய நாடாளுமன்ற மக்களவை உறுப்பினராகவும், இந்திய அரசின்  உருக்கு அமைச்சகம்,    தொழிலாளர் மற்றும் வேலைவாய்ப்பு அமைச்சகங்களின் இணை அமைச்சராக 26 மே 2014 முதல் 30 மே 2019 முடிய பதவி வகித்துள்ளார். மேலும் இவர் 1990-1998 வரை மத்தியப் பிரதேச சட்டமன்ற உறுப்பினராக பணியாற்றியுள்ளார். இவர் பட்டியல் பழங்குடியைச் சேர்ந்தவர்.

பின்னணி
2023 சத்தீசுகர் சட்டப் பேரவைத் தேர்தலில் மொத்தமுள்ள 90 சட்டமன்ற தொகுதிகளில் பாரதிய ஜனதா கட்சி 54 தொகுதிகளைக் கைப்பற்றி பெரும்பான்மை பெற்றது. எனவே விஷ்ணு தேவ் சாய் 10 டிசம்பர் 2023 அன்று முதலமைச்சராக தேர்வு செய்யப்பட்டார்.

இதனையும் காண்க
  சத்தீசுகர் முதலமைச்சர்களின் பட்டியல்  
 2023 சத்தீசுகர் சட்டப் பேரவைத் தேர்தல்

மேற்கோள்கள்

சத்தீசுகர் முதலமைச்சர்கள்
மக்களவை உறுப்பினர்கள்
1964 பிறப்புகள்
வாழும் நபர்கள்
சத்தீசுகர் முதலமைச்சர்கள் 
பாரதிய ஜனதா கட்சி அரசியல்வாதிகள்
சத்தீசுகர் அரசியல்வாதிகள் 
மக்களவை உறுப்பினர்கள்
நேதி வித்யா சாகர்

நேதி வித்யா சாகர் (Nethi Vidya Sagar) இந்தியாவைச் சேர்ந்த ஓர் அரசியல்வாதியாவார். பிக்சமையா நேதி வித்யா சாகர் என்ற பெயராலும் அறியப்படுகிறார். தெலுங்கானா மாநிலத்தின் சட்ட மேலவை உறுப்பினராக இருந்தார். தெலுங்கானா சட்ட மேலவையின் 1 ஆவது துணைத் தலைவராக 2 ஜூன் 2014 ஆம் ஆண்டு சூன் மாதம் 2 ஆம் தேதி முதல் 2021 ஆம் ஆண்டு சூன் மாதம் 4 ஆம் தேதி வரை தெலுங்கானா மாநில சட்ட மேலவையின் துணைத் தலைவராக இருந்தார். நல்கொண்டா நகரத்திலிருந்து இவர் தேர்ந்தெடுக்கப்பட்டார்.

1994 ஆம் ஆண்டு ஆந்திரப் பிரதேச சட்டப் பேரவைத் தேர்தலில் நக்கீரேக்கல் சட்டப் பேரவைத் தொகுதியில் சுயேச்சை வேட்பாளராகப் போட்டியிட்டு தோல்வியடைந்தார். நேதி வித்யாசாகர் பள்ளியில் படிக்கும் காலத்தில்ல்  இருந்தே காங்கிரசுடன் இணைந்த மாணவர் சங்கத்தில் பணியாற்றினார்.

மேற்கோள்கள்

புற இணைப்புகள்
 official profile

1956 பிறப்புகள்
வாழும் நபர்கள்
தெலங்காணா அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இப்ராகிம் சா சூரி

இப்ராகிம் சா சூரி (Ibrahim Shah Suri) சுர் வம்சத்தின் ஐந்தாவது ஆட்சியாளர். ஆவார். இது வட இந்தியாவின் இடைக்காலத்தின் இருந்த பிற்கால பஷ்தூன் வம்சமாகும்.

ஆட்சி 
கி.பி.1555 இல் ஆக்ராவின் ஆளுநராக இருந்த இவர். தில்லி சுல்தானுக்கு எதிராக கிளர்ச்சி செய்தார். கிளர்ச்சியை அடக்க அடில் சா தனது இராணுவத்தை அனுப்பினார், ஆனால் இவர் அடிலின் இராணுவத்தை தோற்கடித்து தில்லி நோக்கி அணிவகுத்தார். தில்லியைக் கைப்பற்றிய பிறகு, இவர், இப்ராகிம் சா சூரி என்ற அரச பட்டத்தை ஏற்றுக்கொண்டார் . ஆனால் அதே ஆண்டில், சிக்கந்தர் சா சூரி ஆக்ராவிலிருந்து 32 கிமீ தொலைவிலுள்ள பரா என்ற இடத்தில் இப்ராகிமின் படைகளைச் சந்தித்து தோற்கடித்தார். பின்னர், சிக்கந்தர் தில்லி மற்றும் ஆக்ரா இரண்டையும் கைப்பற்றினார்.

பிற்கால நாட்கள் 
தில்லி மற்றும் ஆக்ராவை இழந்த பிறகு, இப்ராகிம் அடில் சாவுடன் தனது சண்டையைத் தொடங்கினார். ஆனால், முதலில் கல்பிக்கு அருகில் மற்றும் அடுத்து கானுவாவுக்கு அருகில் என இரண்டு முறை ஹெமு தலைமையிலான அடிலின் இராணுவத்தால் தோற்கடிக்கப்பட்டார். இப்ராகிம் பயனா கோட்டையில் தஞ்சம் புகுந்தார், ஆனால் அது ஹெமுவின் படையால் முற்றுகையிடப்பட்டது. ஹெமுவை அடில் திரும்ப அழைத்தபோது இவருக்கு சிறிது ஓய்வு கிடைத்தது. பின்னர், இப்ராகிம் நூர்பூர் இராச்சியத்தின் பக்த் மாலுடன் இணைந்து ஒரு மலைக்கோட்டையைக் கட்டினார். அங்கிருந்து படைகளைத் திரட்டிக் கொண்டு குர்தாஸ்பூரில் முகலாயர்களைத் தாக்கினார். ஆனால் முகலாயர்கள் மவு கோட்டை முற்றுகையை நீடித்தவுடன் ஒரிசாவில் தஞ்சம் பெற வேண்டியிருந்தது, அங்கு 1567-68 இல் இறந்தார்.

மேற்கோள்கள் 

இந்திய வரலாறு
இந்திய முஸ்லிம்கள்
தியா குமாரி

தியா குமாரி(Diya Kumari) (பிறப்பு 30 ஜனவரி 1971) ஒரு இந்திய அரசியல்வாதியாவார். இவர் ராஜ்சமண்ட் நாடாளுமன்றத் தொகுதியிலிருந்து இந்திய நாடாளுமன்றத்தில் உறுப்பினராகவும், பாரதிய ஜனதா கட்சி உறுப்பினராகவும் உள்ளார். குமாரி மறைந்த ஜெய்ப்பூரின் மகாராஜா, சவாய் பவானி சிங், மற்றும் பத்மினி தேவி ஆகியோரின் மகள்.

சுயசரிதை 
தியா குமாரி நவீன பள்ளி (புது தில்லி), ஜி.டி. சோமணி நினைவு பள்ளி, மும்பை மற்றும் மகாராணி காயத்ரி தேவி பெண்கள் பொதுப் பள்ளி, ஜெய்ப்பூரில் பயின்றார். பின்னர் இவர் லண்டனில் ஒரு அலங்காரக் கலை படிப்பைப் பயின்றார். இவர் ஜெய்ப்பூர் நகர அரண்மனை (இதுவும் இவருடைய அரச இல்லமாகும்) மற்றும் ஜெய்கர் கோட்டை, அம்பர் மற்றும் இரண்டு அறக்கட்டளைகளான மகாராஜா சவாய் மன் சிங் II அருங்காட்சியகம் அறக்கட்டளை, ஜெய்ப்பூர் மற்றும் ஜெய்கர் பொது அறக்கட்டளை உள்ளிட்ட குடும்ப பாரம்பரிய சொத்துகளை நிர்வகிக்கிறார். மேலும், அரண்மனைப் பள்ளி மற்றும் மகாராஜா சவாய் பவானி சிங் பள்ளி ஆகிய இரண்டு பள்ளிகளையும்  இவர் நிர்வகிக்கிறார். ஜெய்ப்பூரில் உள்ள ராஜ்மஹால் பேலஸ் உணவகம், மவுண்ட் அபுவில் உள்ள ஜெய்ப்பூர் ஹவுஸ் உணவகம் மற்றும் ஜெய்ப்பூரின் லால் மஹால் பேலஸ் உணவகம் ஆகிய மூன்று உணவகங்களின் நிர்வாகத்திலும் இவர் ஈடுபட்டுள்ளார். 

நரேந்திர சிங்குடனான திருமணத்திலிருந்து தியா குமாரிக்கு மூன்று குழந்தைகள் உள்ளனர். சிவாத்தைச் சேர்ந்த திகானா கோத்தாராக்கு, 2003 ஆம் ஆண்டில் பவானி சிங்  'மகாராஜ்' என்ற பட்டத்தை வழங்கினார். இவர்களின் மூத்த மகன், பத்மநாப் சிங், 1998 ஆம் ஆண்டு சூலை 2 ஆம் நாள் பிறந்தார். மேலும் பவானி சிங்கை தனது வாரிசாகவும், முந்தைய அரச குடும்பத்தின் தலைவராகவும், 2002 நவம்பர் 22 ஆம் நாள் தத்தெடுத்தார். மேலும் 27 ஏப்ரல் 2011 அன்று ஜெய்ப்பூர் காடியில் பதவியேற்றார். இவர்களின் இரண்டாவது மகன் லக்ஷ்ராஜ் சிங், இவர்களின் மகள் கொளரவி குமாரி ஆவர். இவர் தனது கணவரை 2018 டிசம்பரில் விவாகரத்து செய்தார்.

அரசியல் 
குமாரி, செப்டம்பர் 10, 2013 அன்று ஜெய்ப்பூரில் நடந்த பேரணியில் இரண்டு லட்சம் மக்கள் கூட்டத்திற்கு முன், அன்றைய குஜராத் முதலமைச்சர், நரேந்திர மோடி,  பாஜக தலைவர், ராஜ்நாத் சிங் மற்றும் வசுந்தரா ராஜே இவர்கள் முன்னிலையில் கட்சியில் இணைந்தார்.

மேற்கோள்கள் 

1971 பிறப்புகள் 
வாழும் நபர்கள் 
17வது மக்களவை உறுப்பினர்கள்
ராஜஸ்தான் நபர்கள்
பாரதிய ஜனதா கட்சி அரசியல்வாதிகள்
உஜ்ஜைன் தெற்கு சட்டமன்றத் தொகுதி

உஜ்ஜைன் தெற்கு சட்டமன்றத் தொகுதி (Ujjain South Assembly constituency) என்பது மத்திய இந்தியாவில் உள்ள மத்தியப் பிரதேச மாநிலத்தின் 230 சட்டப் பேரவைத் தொகுதிகளில் ஒன்றாகும். இந்த தொகுதி 1951-ல் நடைமுறைக்கு வந்தது. இது முந்தைய மத்திய பாரத் மாநிலத்தின் 79 சட்டமன்றத் தொகுதிகளில் ஒன்றாகும்.

கண்ணோட்டம் 
உஜ்ஜைன் தெற்கு (தொகுதி எண் 217) சட்டமன்றத் தொகுதி என்பது உஜ்ஜைன் மாவட்டத்தில் அமைந்துள்ள 7 சட்டமன்றத் தொகுதிகளில் ஒன்றாகும். இந்த தொகுதியானது உஜ்ஜைன் வட்டத்தில் லால்பூர், பகுதி எண்கள் 33 மற்றும் உஜ்ஜைன் மாநகராட்சியின் 36 முதல் 54 வரை உள்ள  வட்டத்தை உள்ளடக்கியது. உஜ்ஜைன் தெற்கு என்பது உஜ்ஜைனி மக்களவைத் தொகுதியின் ஒரு பகுதியாகும். மேலும் உஜ்ஜைனி மாவட்டம் மற்றும் ரத்லம் மாவட்டத்தின் ஒரு பகுதியை உள்ளடக்கிய மற்ற எட்டு சட்டமன்றத் தொகுதிகளுள் ஒன்றாகும்.

சட்டமன்ற உறுப்பினர்கள்

தேர்தல் முடிவுகள்

2023

2018

மேலும் பார்க்கவும் 

 உஜ்ஜைன்

மேற்கோள்கள் 

மத்தியப் பிரதேச சட்டமன்றத் தொகுதிகள்
லிலாதர் ஜோசி

லிலாதர் ஜோசி (Liladhar Joshi) ஒரு இந்திய அரசியல்வாதி ஆவார். இவர் இந்தியத் தேசிய காங்கிரசின் உறுப்பினராக இந்திய நாடாளுமன்றத்தின் கீழ் சபையான மக்களவை உறுப்பினராகத் தேர்ந்தெடுக்கப்பட்டார். இவர் மத்திய பாரதத்தின் முதல் முதல்வர் ஆவார்.

மேற்கோள்கள்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
2ஆவது மக்களவை உறுப்பினர்கள்
இறந்த ஆண்டு குறிப்பிடப்படவில்லை
1907 பிறப்புகள்
இந்திய தேசிய காங்கிரஸ் அரசியல்வாதிகள்
மத்தியப் பிரதேச முதலமைச்சர்கள்
பி. என். கோசுவாமி

பிரிஜிந்தர் நாத் கோஸ்வாமி (Brijinder Nath Goswamy) (15 ஆகஸ்டுt 1933 – 17 நவம்பர் 2023), இந்திய கலை வரலாற்றாளரும், கலை விமர்சகரும், அகமதாபாத்  கலிக்கோ நெசவுப்பொருள் அருங்காட்சியகத்தை நடத்தும் சாராபாய் அறக்கட்டளையின் துணைத் தலைவரும் ஆவார். கோஸ்வாமி பஹாரி ஓவியப் பாணிக்காக மிகவும் அறியப்பட்டவர் and Indian miniature paintings.இவர் ஓவியர் சக்தி பர்மன் வரலாறு , இந்திய ஓவியக் கலைஞர்கள் உள்ளிட்ட, கலைகள் மற்றும் பண்பாடு குறித்து  20 நூல்களை இயற்றியுள்ளார். 

பிரித்தானிய இந்தியா ஆட்சியில் கோஸ்வாமி பஞ்சாப் பல்கலைக்கழகத்தில் பேராசிரியர் பதவியிலிருந்து ஓய்வு பெற்ற பின்னரும் தகவுறு பேராசிரியாக பணியாற்றினார். 

கோஸ்வாமியில் கலைத்திறனை பாராட்டும் விதமாக,  இந்திய அரசு 1998ல் பத்மசிறீ விருதையும், 2008ல் பத்ம பூசண் விருதையும் வழங்கி பெருமைப் படுத்தியது.

கோஸ்வாமியின் முக்கியப் படைப்புகள்

மேற்கோள்கள்

வெளி இணைப்புகள்
 
 
The Art of Seeing: BN Goswamy illuminates a lost world of Indian painting. http://www.caravanmagazine.in/reviews-and-essays/art-seeing

1933 பிறப்புகள்
2023 இறப்புகள்
இந்திய எழுத்தாளர்கள்
பத்மசிறீ விருது பெற்றவர்கள்
பத்ம பூசண் விருது பெற்றவர்கள்
வங்காள மக்கள்
இந்தியக் கல்வியாளர்கள்
4-ஐசோபுரோப்பைல்பீனால்

4-ஐசோபுரோப்பைல்பீனால் (4-Isopropylphenol) என்பது  (CH3)2CHC6H4OH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல்  சேர்மமாகும். பாரா-ஐசோபுரோப்பைல்பீனால் என்ற பெயராலும் இது அறியப்படுகிறது. பீனால் கட்டமைப்பின் பாரா நிலையில் ஓர் ஐசோபுரோபைல் குழு இணைந்திருந்தால் அதை 4-ஐசோபுரோப்பைல்பீனால் எனலாம். வெண்மை நிறத்தில் ஒரு திண்மமாக 4-ஐசோபுரோபைல் பீனால் காணப்படுகிறது. புரோப்பைலீனைச் சேர்த்து பீனாலை ஆல்கைலேற்றம் செய்து 4-ஐசோபுரோப்பைல்பீனால் தயாரிக்கப்படுகிறது. வர்த்தக வேதியியலில் வியாபாரப் பொருளாகக் கருதப்படும் பிசுபீனால் ஏ என்ற வேதிப்பொருளின் உற்பத்திக்கு இச்சேர்மம்  பொருத்தமானதாகும். பீனாலின் அல்கைலேற்றம் மற்றும் புரோப்பைலீனுடன் பல்வேறு கிரெசால்களை சேர்த்து  4-ஐசோபுரோப்பைல்பீனால் தயாரிக்கும் முறைகள் நன்கு வளர்ந்துள்ளன. வினையில் பயன்படுத்தப்படும் வினையூக்கிகள் மற்றும் நிபந்தனைகளைப் பொறுத்து, 4-ஐசோபுரோப்பைல்பீனால், 2-ஐசோபுரோப்பைல்பீனால், 2,6-ஈரைசோபுரோப்பைல்பீனால் மற்றும் 2,4,6-2-மூவைசோபுரோப்பைல்பீனால் ஆகியவற்றையும் தயாரிக்க முடியும்.

வேதிப் பண்புகள்
4-ஐசோபுரோப்பைல்பீனால் வினையூக்கி ஒன்றைப் பயன்படுத்தி ஐதரசன் நீக்க வினைக்கு உட்படுத்த முடியும். இவ்வினையில் பாரா-ஐசோபுரோப்பீனைல்பீனால் உருவாகும்.

மேற்கோள்கள்

ஆல்கைல்பீனால்கள்
சியாமா சரண் சுக்லா

சியாமா சரண் சுக்லா (Shyama Charan Shukla)(27 பிப்ரவரி 1925 – 14 பிப்ரவரி 2007) ஒரு இந்தியத் தேசிய காங்கிரசு அரசியல்வாதி மற்றும் மூன்று முறை மத்தியப் பிரதேச முதல்வர் ஆவார்.

தனிப்பட்ட வாழ்க்கை 
சியாமா சரண் சுக்லா 27 பிப்ரவரி 1925 அன்று ராய்ப்பூரில் கன்னியாகுப்ஜா பிராமண குடும்பத்தில் பிறந்தார். இவரது தந்தை இரவிசங்கர் சுக்லா ஒரு வழக்கறிஞர், மத்திய மாகாணங்கள் மற்றும் பெரரின் இந்தியத் தேசிய காங்கிரசு அரசியல்வாதி மற்றும் மத்தியப் பிரதேசத்தின் முதல் முதலமைச்சராக இருந்தார். இவரது இளைய சகோதரர் வித்தியா சரண் சுக்லாவும்  இந்தியத் தேசிய காங்கிரசு அரசியல்வாதியாகவும், மத்திய அமைச்சராகவும், மக்களவையில் ஒன்பது முறை நாடாளுமன்ற உறுப்பினராகவும் இருந்தார்.

இவரது மகன் அமிதேசு சுக்லா ஒரு இந்தியத் தேசிய காங்கிரசு அரசியல்வாதி மற்றும் தற்போது சத்தீசுகரின் இராஜிம் சட்டமன்ற உறுப்பினராக உள்ளார்.

அரசியல் வாழ்க்கை 
சியாமா சரண் சுக்லா முதன்முதலில் 1957-ல் ராஜீமிலிருந்து மத்தியப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1962, 1967, 1972, 1990, 1993 மற்றும் 1998 ஆகிய ஆண்டுகளில் இதே தொகுதியிலிருந்து மீண்டும் தேர்ந்தெடுக்கப்பட்டார். 1977-ல் இராஜீமிடம் தோற்றார்.

சுக்லா 1969-72, 1975-77 மற்றும் 1989-90 ஆகிய மூன்று சந்தர்ப்பங்களில் மத்தியப் பிரதேசத்தின் முதல்வராக பணியாற்றினார்.

1999-ல், சுக்லா மகாசமுண்டிலிருந்து மக்களவையில் நாடாளுமன்ற உறுப்பினராகத் தேர்ந்தெடுக்கப்பட்டார். மேலும் 2004 வரை பணியாற்றினார்.

நினைவு 
2012-ல் சுக்லா படம் அச்சிடப்பட்ட அஞ்சல் தலையை இந்திய அஞ்சல் துறை வெளியிட்டது.

வெளி இணைப்புகள்

வெளி இணைப்புகள் 
 மக்களவை இணையதளத்தில் சுயவிவரம்
 செய்திக்கட்டுரை

2007 இறப்புகள்
13வது மக்களவை உறுப்பினர்கள்
மத்தியப் பிரதேச முதலமைச்சர்கள்
சத்தீசுகர் நபர்கள்
இந்திய தேசிய காங்கிரஸ் அரசியல்வாதிகள்
1925 பிறப்புகள்
சுபோத்து ராய் (அரசியல்வாதி)

சுபோத்து ராய் (Subodh Roy) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு சூலை மாதம் 18 ஆம் தேதியன்று பாகல்பூரில் இவர் பிறந்தார். பீகார் மாநிலத்திலுள்ள பாகல்பூர் மக்களவைத் தொகுதியிலிருந்து 13ஆவது மக்களவை உறுப்பினராகத் தேர்ந்தெடுக்கப்பட்டார்.  சுல்தான்கஞ்சு சட்டமன்றத் தொகுதியிலிருந்து 14ஆவது மற்றும் 15ஆவது பீகார் சட்டமன்ற உறுப்பினராகவும் தேர்ந்தெடுக்கப்பட்டு  பணியாற்றினார். 1998 ஆம் ஆண்டு நடைபெற்ற இந்தியப் பொதுத் தேர்தலில், இவர் 47.94% வாக்குகள் அல்லது 3,21,159 வாக்குகளைப் பெற்றார். or 3,21,159 votes.

மேற்கோள்கள் 

1942 பிறப்புகள்
வாழும் நபர்கள்
பீகார் அரசியல்வாதிகள்
பொதுவுடமைவாதிகள்
பீகார் சட்டமன்ற உறுப்பினர்கள்
இராம் நரேசு இராம்

இராம் நரேசு இராம் (Ram Naresh Ram) இந்தியாவைச் சேர்ந்த ஓர் அரசியல்வாதியாவார். 1924 ஆம் ஆண்டு ஆகத்து மாதம் 16 ஆம் தேதியன்று இவர் பிறந்தார்.
பரசுச்சி என்று பிரபலமாகவும் அறியப்பட்டார். 1995 மற்றும் 2010 ஆம் ஆண்டுகளுக்கு இடையில் பீகார் சட்டமன்ற உறுப்பினராக இருந்தார். பீகார் அரசியலில் இவர் இந்தியப் பொதுவுடமைக் கட்சி (மார்க்சியம்-லெனினியம்) விடுதலை கட்சியின் சார்பாக செயல்பட்டார். இக்கட்சியின் வேட்பாளராக  சகார் சட்டமன்றத் தொகுதியை பிரதிநிதித்துவப்படுத்தினார்..

இராம் நரேசு இராம் 1951 ஆம் ஆண்டில் இந்திய பொதுவுடைமைக் கட்சியில் சேர்ந்தார். பிரிவிற்குப் பிறகு அவர் பொதுவுடமைக் கட்சியின் மார்க்சியப் பிரிவில் சேர்ந்தார். 1967 ஆம் ஆண்டில் பீகார் சட்டமன்றத் தேர்தலில் பொதுவுடைமைக் கட்சியின் வேட்பாளராகப் போட்டியிட்டார். எக்வாரி பகுதியில் நக்சல் இயக்கத்தில் பங்கேற்றார், மேலும் சுப்ரதா தத்தா மற்றும் பிறருடன் இணைந்து 1970 போச்பூர் எழுச்சியின் தலைவர்களில் ஒருவராகவும் கருதப்படுகிறார்.

மேற்கோள்கள் 

1924 பிறப்புகள்
2010 இறப்புகள்
பீகார் அரசியல்வாதிகள்
பீகார் சட்டமன்ற உறுப்பினர்கள்
இந்தியப் பொதுவுடைமைக் கட்சி அரசியல்வாதிகள்
இலால் பாபு ராய்

இலால் பாபு ராய் (Lal Babu Rai) இந்தியாவைச் சேர்ந்த ஓர் அரசியல்வாதியாவார். 1946 ஆம் ஆண்டு சூலை மாதம் 29 ஆம் தேதியன்று இவர் பிறந்தார். அரசியலுக்கு வருவதற்கு முன்பு பாட்னா உயர்நீதிமன்றத்தில் வழக்கறிஞராக இருந்தார். சாரதா தேவி என்ற பெண்ணைத் திருமணம் செய்து கொண்டார். இத்தம்பதியருக்கு நான்கு குழந்தைகள் உள்ளனர்.  1975 ஆம் ஆண்டில் சனசங்கம் கட்சியின் வேட்பாளராக பீகார் மாநிலத்தின் சப்ரா சட்டமன்றத் தொகுதியில் போட்டியிட்டு தனது அரசியல் வாழ்க்கையைத் தொடங்கினார். பின்னர் 1990 ஆம் ஆண்டில்   சனதா தளம் கட்சியின் உறுப்பினராக பீகார் மாநிலத்தின் சப்ராவிலிருந்து இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார்.

மேற்கோள்கள்

புற இணைப்புகள்
Official biographical sketch on the Parliament of India website

1946 பிறப்புகள்
வாழும் நபர்கள்
பீகார் அரசியல்வாதிகள்
இந்திய நாடாளுமன்ற உறுப்பினர்கள்
ஆத்மாராம் மகன்பாய் பட்டேல்

ஆத்மாராம் மகன்பாய் படேல் (Atmaram Maganbhai Patel) இந்திய நாட்டின் குசராத்து மாநிலத்தினைச் சேர்ந்த  அரசியல்வாதி ஆவார். இவர் மெக்சனா மாவட்ட மக்களவைத் தொகுதியிலிருந்து 13வது  மக்களவை உறுப்பினராகவும்  குசராத்து மாநில சட்டமன்ற உறுப்பினராகவும் பணியாற்றினார்.

தனிப்பட்ட வாழ்க்கை 
1918 ஆம் ஆண்டு மே மாதம் 14 ஆம் தேதியன்று குசராத்து மாநிலம் மெக்சனா மாவட்டத்தில் ஆத்மாராம் மகன்பாய் படேல் பிறந்தார். பின்னர் அரசு தொடக்கப் பள்ளியில் படித்தார்.  2002 ஆம் ஆண்டு சூலை மாதம் 23 ஆம் தேதியன்று,  தனது 85 ஆவது வயதில் புதுதில்லியில்  நீண்டகால நோய்க்குப் பிறகு இறந்தார்.  மெக்சனா மக்களவைத் தொகுதியைப் பிரதிநிதித்துவப்படுத்திய மூத்த உறுப்பினர் இவர் ஆவார்.

மேற்கோள்கள் 

2002 இறப்புகள்
1918 பிறப்புகள்
13வது மக்களவை உறுப்பினர்கள்
குஜராத் அரசியல்வாதிகள்
இந்திய தேசிய காங்கிரஸ் அரசியல்வாதிகள்
நயனா மோட்டம்மா

நயனா மோத்தம்மா / நயனா சாவர் (Nayana Motamma/ Nayana Jhawar)  இந்திய நாட்டினைச் சேர்ந்த அரசியல்வாதி ஆவார். இவர் இந்திய தேசிய காங்கிரசு கட்சியில் உறுப்பினராக உள்ளார்.  2023 ஆம் ஆண்டு கர்நாடகா மாநிலத்தின் மூடிகெரெவிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.  

2003 ஆம் ஆண்டு கர்நாடகா மாநிலம் பெங்களூருவில் உள்ள இந்திய தேசிய சட்டப் பள்ளியில் பட்டம் பெற்ற நயனா, முன்னதாக லுத்ரா & லுத்ரா நிறுவனத்தில் பணிபுரிந்தார்.   பின்னர் ஐசிஐசிஐ வங்கியில் பணிபுரிந்துள்ளார். மேலும் தொழில் முனைவோராகவும் இருந்துள்ளார்.

மேற்கோள்கள் 

வாழும் நபர்கள்
இந்திய தேசிய காங்கிரஸ் அரசியல்வாதிகள்
கர்நாடக அரசியல்வாதிகள்
பண்டாரி ராசி ரெட்டி

பண்டாரி ராசி ரெட்டி / பி.ராசி ரெட்டி (Bandari Raji Reddy/B. Raji Reddy) இந்திய நாட்டின் ஆந்திர பிரதேச மாநிலத்தினைச் சேர்ந்த அரசியல்வாதி ஆவார். 2009 ஆம் ஆண்டு இந்தியாவின் ஆந்திரப் பிரதேச மாநிலத்தில் உள்ள உப்பல் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியின் உறுப்பினர் ஆவார்.

தொழில் 
கப்ரா நகராட்சி தலைவராக இருந்தார்.

மேற்கோள்கள் 

வாழும் நபர்கள்
இந்திய தேசிய காங்கிரஸ் அரசியல்வாதிகள்
ஆந்திரப் பிரதேச அரசியல்வாதிகள்
சச்சிதானந்த ராய்

சச்சிதானந்த ராய் (Sachchidanand Rai) இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு சூலை மாதம் 15 ஆம் தேதியன்று இயலேசுவர் ராய் என்பவருக்கு மகனாக இவர் பிறந்தார். காரக்பூர் இந்திய தொழில்நுட்ப நிறுவனத்தில் படித்து சச்சிதானந்த ராய் தொழில்நுட்பத்தில் பட்டம் பெற்றிருந்தார். பீகார் மாநிலத்தின் சட்டமேலவைக்கு சுயேச்சை வேட்பாளராகப் போட்டியிட்டு சட்ட மேலவை உறுப்பினராகத் தேர்ந்தெடுக்கப்பட்டார்.  சச்சிதானந்த ராய் பீகார் சட்ட மேலவை உறுப்பினராக 2022 ஆம் ஆண்டில் சுயேச்சை வேட்பாளராகவும், 2015 ஆம் ஆண்டில்  பாரதிய சனதா கட்சி வேட்பாளராகவும் வெற்றி பெற்றார்.

மேற்கோள்கள்

1963 பிறப்புகள்
வாழும் நபர்கள்
பீகார் அரசியல்வாதிகள்
பாரதிய ஜனதா கட்சி அரசியல்வாதிகள்
கௌசலேந்திர பிரதாப் சாகி

கௌசலேந்திர பிரதாப் சாகி (Kaushalendra Pratap Shahi) இந்தியாவைச் சேர்ந்த ஓர் அரசியல்வாதியாவார். 1916 ஆம் ஆண்டில் இவர் பிறந்தார். பீகார் மாநிலத்தைச் சேர்ந்த இவர் பீகார் சட்டப் பேரவையில் சட்டமன்ற உறுப்பினராக இருந்தார். 1967 ஆம் ஆண்டு பீகார் சட்டமன்றத்திற்கு நடைபெற்ற தேர்தலில் பிரச்சா சோசலிசக் கட்சியின் வேட்பாளராகப் போட்டியிட்டு மகராச்கஞ்சு சட்டமன்றத் தொகுதியிலிருந்து இவர் சட்டமன்ற உறுப்பினராகத் தேர்ந்தெடுக்கப்பட்டார்.
 
2019 ஆம் ஆண்டு திசம்பர் மாதம் 17 ஆம் தேதியன்று கௌசலேந்திர பிரதாப் சாகி தனது 103 ஆவது வயதில் தனது மூதாதையர் இல்லமான பகோரா கோதியில் காலமானார்.

மேற்கோள்கள்

பீகார் அரசியல்வாதிகள்
பீகார் சட்டமன்ற உறுப்பினர்கள்
2019 இறப்புகள்
பூர்ணமசி ராம்

பூர்ணமசி ராம்  (Purnmasi Ram)  இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சனவரி மாதம் 5 ஆம் தேதியன்று இவர் பிறந்தார். 1990 ஆம் ஆண்டு  முதல் தொடர்ந்து ஐந்து முறை பீகார் சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார். 2009 ஆம் ஆண்டில் 15 ஆவது மக்களவைக்கும்  நாடாளுமன்ற உறுப்பினராகத் தேர்ந்தெடுக்கப்பட்டார். 

2019 ஆம் ஆண்டு நவம்பர் மாதத்தில் இந்திய ஆட்சிப் பணி  அதிகாரி குல்ரேசு ஓடாவுடன் இணைந்து புதிய அரசியல் கட்சியான இயன் சங்கர்சு  தளம் கட்சியைத்  தொடங்கினார். பீகாரில் தலித்துகள் மற்றும் முசுலிம்களைப் பிரதிநிதித்துவப்படுத்த இக்கட்சி முயல்கிறது. 

பூர்ணமசி ராம் 1950 ஆம் ஆண்டு சனவரி மாதம்  5 ஆம் தேதி இந்தியாவின் பீகார் மாநிலத்தில் மேற்கு சம்பாரண் மாவட்டத்தில் உள்ள நராய்பூர் கிராமத்தில்,  மோகர் ராம் மற்றும் சினிகி தேவி தம்பதியருக்கு மகனாகப் பிறந்தார். சார்க்கண்டு மாநிலத்தின்  தியோகரில் உள்ள வித்யாபீத் பள்ளியில் கல்வி பயின்றார்.  இப்பள்ளியில் மெட்ரிகுலேசன் வரை படித்து முடித்தார். 

பூர்ணமசி ராம் பீகார் சட்டமன்றத்திற்கு  தொடர்ச்சியாக ஐந்து முறை தேர்ந்தெடுக்கப்பட்டார், முதலில் 1990 ஆம் ஆண்டில் இவரது அரசியல் வாழ்க்கை தொடங்கியது. இவரது முதல் பதவிக் காலத்தில்  1990-1995 ஆம் ஆண்டுகளில் இவர் மாநில அமைச்சராக இருந்தார்.  1995 முதல் 2005 வரையிலும், 2005 முதல் 2009 வரையிலான காலப்பகுதிகளில் அமைச்சரவையில் ஓர் அமைச்சராகவும், பட்டியல் சாதிகள் மற்றும் பழங்குடியினர் நலன் தொடர்பான குழுவின் தலைவராகவும் இருந்தார். 2009 ஆம் ஆண்டில், நாடாளுமன்ற உறுப்பினராகத் தேர்ந்தெடுக்கப்பட்டார் மற்றும் உணவு, நுகர்வோர் விவகாரங்கள் மற்றும் பொது விநியோகக் குழுவின் உறுப்பினராகவும் இருந்தார்.

தனிப்பட்ட வாழ்க்கை 
பூர்ணமசி ராம் காந்தி தேவியை 1968 ஆம் ஆண்டு ஜனவரி 1 ஆம் தேதி மணந்தார். இவர்களுக்கு அச்சய், விச்சய் என்ற இரண்டு மகன்களும், நான்கு மகள்களும் உள்ளனர்.

மேற்கோள்கள் 

இந்திய தேசிய காங்கிரஸ் அரசியல்வாதிகள்
15வது மக்களவை உறுப்பினர்கள்
வாழும் நபர்கள்
1950 பிறப்புகள்
பீகார் அரசியல்வாதிகள்
கயா சிங்

கயா சிங் (Gaya Singh) இந்தியாவைச் சேர்ந்த ஓர் அரசியல்வாதியாவார். பீகார் மாநிலத்தின் நாலந்தா மாவட்டத்தில் 1943 ஆம் ஆண்டில் இவர் பிறந்தார். தொழிலாள வர்க்கத்தின் அமைப்பாளராகவும்  ஒரு நாடாளுமன்ற உறுப்பினராகவும் செயல்பட்டார். 

கயா சிங் 1960 ஆம் ஆண்டுகளின் பிற்பகுதியில் மாணவர் தலைவராக அரசியலில் நுழைந்தார். பீகாரில் அகில இந்திய மாணவர் கூட்டமைப்பின்  பொதுச் செயலாளராகவும், தேசிய செயலாளர்களில் ஒருவராகவும் ஆனார். பின்னர் தொழிலாள வர்க்கத்தின் அமைப்பாளராகப் பணியாற்றி அகில இந்திய தொழிற்சங்க காங்கிரசின் தேசியத் தலைவரானார். இந்திய பொதுவுடைமைக் கட்சியின் பீகார் பிரிவின் தலைவராக இருந்தார். இக்கட்சியின்  தேசிய அளவிலான செயலாளர்களில் ஒருவராகவும் பணியாற்றினார். 1992 ஆம் ஆண்டு சூலை மாதம் 8 ஆம் தேதி முதல் 1998 ஆம் ஆண்டு சூலை மாதம் 7 ஆம் தேதி வரையிலும், 1998 ஆம் ஆண்டு சூலை மாதம் 8 ஆம் தேதிமுதல் 2004 ஆம் ஆண்டு சூலை மாதம் 7 ஆம் தேதி வரையிலுமாக இரண்டு முறை மாநிலங்களவை உறுப்பினராக பணியாற்றினார். நீண்ட காலம் உடல்நலக் குறைவால் பாதிக்கப்பட்டிருந்த கயா சிங் 2017 ஆம் ஆண்டு அக்டோபர் மாதம் 7 ஆம் தேதியன்று தன்னுடைய 76 ஆவது வயதில் காலமானார்.

மேற்கோள்கள்

1943 பிறப்புகள்
2017 இறப்புகள்
பீகார் அரசியல்வாதிகள்
இந்தியப் பொதுவுடைமைக் கட்சி அரசியல்வாதிகள்
பாய் மன்வீர் சிங்

பாய் மன்வீர் சிங் (Bhai Manvir Singh) இந்தியாவைச் சேர்ந்த ஒரு சீக்கிய அறிஞர் மற்றும் கலைஞர் ஆவார்.  1985 ஆம் ஆண்டு இவர் பிறந்தார்.

வாழ்க்கைக் குறிப்பு 
பாய் மன்வீர் சிங் 1985 ஆம் ஆண்டு ஆக்சுபோர்டுசையரில் பிறந்தார்.     கிங்சு கல்லூரியின்  கூட்டிணைப்பில் சமயப் படிப்புகள் மற்றும் தத்துவத்தில் இளங்கலைப் பட்டம் பெற்றார். சீக்கிய ஆய்வுகளில் முதுகலை தத்துவப் பட்டமும் பெற்றார்.    இவரது கல்விப் பணி சீக்கிய வரலாறு, தத்துவம் மற்றும் மானுடவியல் ஆகியவற்றில் கவனம் செலுத்தியது. 

முன்னதாக, சிங் ஐக்கிய இராச்சிய சீக்கியக் குழுவிலும்  பிரிட்டன் பஞ்சாபிகள் அனைத்து நாடாளுமன்றக் குழுவிலும் உறுப்பினராக இருந்தார்.  இந்த அமைப்புகளில் இவரது ஈடுபாடு சீக்கிய சமூக விவகாரங்களில் இவருக்கு இருந்த ஆர்வத்தை பிரதிபலித்தது. 

ஐரோப்பிய ஒன்றியத்துடனான பிரெக்சிட்டின் தாக்கம் குறித்தும் ஐரோப்பா கண்டத்தில் சீக்கிய சமூகம் எதிர்கொள்ளும் சவால்களை குறித்தும்  சிங் ஆய்வு செய்தார்.  ஐரோப்பிய ஒன்றியத்தில் உள்ள சீக்கிய சமூகம், பிரிட்டனில் உள்ள அவர்களது சகாக்களுடன் ஒப்பிடும்போது, அரசியல் அமைப்புகளில் குறைவாகவே ஒருங்கிணைக்கப்பட்டுள்ளனர். இது பிரெக்சிட்டிற்குப் பிந்தைய சிரமங்களுக்கு வழிவகுக்கும் என்று அவர் வாதிட்டார்.   இந்த நிகழ்வில் சிங்கின் கருத்துக்கள் மற்றும் ஆராய்ச்சிகள் பிரித்தானிய மற்றும் சீக்கிய ஊடகங்களில் பகிரப்பட்டுள்ளன.

மேற்கோள்கள் 

1985 பிறப்புகள்
வாழும் நபர்கள்
சீக்கியர்கள்
சீக்கியம்
ஜெகதீஷ் தேவ்தா

ஜெகதீஷ் தேவ்தா (Jagdish Devda),  பாரதிய ஜனதா கட்சி அரசியல்வாதியும், மத்தியப் பிரதேச சட்டமன்ற உறுப்பினர், மாநில துணை முதலமைச்சரும் ஆவார். இவர் மல்காகர் சட்டமன்றத் தொகுதியிலிருந்து சட்டமன்றத்திற்கு 8 முறை தேர்வு செய்யப்பட்டவர். சிவராஜ் சிங் சௌகான் அமைச்சரவையில் வணிக வரி, திட்டமிடல், பொருளாதாரம் & புள்ளியியல் துறை அமைச்சராக 2018 முதல் 2023 முடிய பணியாற்றியவர். அமைச்சராவதற்கு முன்னர் சில காலம் சட்டப் பேரவை சபாநாயகராக பதவி விகித்தார்.

இதனையும் காண்க
 மோகன் யாதவ் - முதலமைச்சர், மத்தியப் பிரதேசம்
 இராஜேந்திர சுக்லா - துணை முதலமைச்சர், மததியப் பிரதேசம்

மேற்கோள்கள் 

1959 பிறப்புகள்
மத்தியப் பிரதேச அரசியல்வாதிகள்
பாரதிய ஜனதா கட்சி அரசியல்வாதிகள்
மத்தியப்பிரதேச சட்டமன்ற உறுப்பினர்கள்
மெத்தில்பெண்டீன்

மெத்தில்பெண்டீன் (Methylpentene) என்பது C6H12 என்ற மூலக்கூற்று வாய்ப்பாடு கொண்ட ஓர் அல்கீன் ஆகும். மெத்தில் என்ற முன்னொட்டு ஒரு மெத்தில் (CH3) கிளை இருப்பதால் பெறப்பட்டுள்ளது. 

பெண்ட்-" என்ற சொல் மூலச் சங்கிலியில் 5 கார்பன் அணுக்கள் இருப்பதாலும் பெறப்பட்டுள்ளது. ஈன் என்ற பின்னொட்டு ஐயுபிஏசி பெயரிடல் முறையின்படி மூலக்கூற்று வாய்ப்பாட்டில் ஓர் இரட்டைப் பிணைப்பு இருப்பதைக் குறிக்கிறது. மெத்தில்பெண்டீனின் சாத்தியமான கட்டமைப்பு மாற்றியங்கள் பின்வருமாறு:

மேற்கோள்கள்

ஆல்க்கீன்கள்
நீரகக்கரிமங்கள்
இராஜேந்திர சுக்லா

இராஜேந்திர சுக்லா (Rajendra Shukla) (பிறப்பு:3 ஆகஸ்டு1964) பாரதிய ஜனதா கட்சியின் மத்தியப் பிரதேசம் மாநில அரசியல்வாதியும், ரேவா சட்டமன்றத் தொகுதியிலிருந்து 2003ம் ஆண்டிலிருந்து தொடர்ந்து மத்தியப் பிரதேச சட்டப் பேரவைக்கு தேர்ந்தெடுக்கப்பட்டவரும், மத்தியப் பிரதேச அரசில் 2008 முதல் 2023 முடிய அமைச்சராக இருந்தவர்13 டிசம்பர் 2023 அன்று மத்தியப் பிரதேச முதலமைச்சராக மோகன் யாதவ் மற்றும் துணை முதலமைச்சராக ஜெகதீஷ் தேவ்தா பதவியேற்ற போது, இராஜேந்திர சுக்லாவும் துணை முதலமைச்சராகப் பதவியேற்றார்.  தேர்ந்தெடுக்கப்பட்டார்..

மேற்கோள்கள்

1964 பிறப்புகள்
மத்தியப்பிரதேச சட்டமன்ற உறுப்பினர்கள்
பாரதிய ஜனதா கட்சி அரசியல்வாதிகள்
அலெக்சாண்டர் அபனோவ்

அலெக்சாண்டர் அபனோவ் (Alexander Abanov) என்பவர் ஓர் அமெரிக்க இயற்பியலாளர் ஆவார். கோட்பாட்டு சுருங்கிய பொருள் இயற்பியல் துறையில் இவர் பணிபுரிகிறார். 1997 ஆம் ஆண்டு சிகாகோ பல்கலைக்கழகத்தில் இருந்து முனைவர் பட்டம் பெற்றார். தற்பொழுது அமெரிக்காவின் நியூயார்க்கு நகரத்திலுள்ள இசுடோனி புரூக் பல்கலைக்கழகத்தில் இயற்பியல் பேராசிரியராகப் பணிபுரிகிறார். 2016 ஆம் ஆண்டில் அமெரிக்கன் இயற்பியல் கழகத்தில் உறுப்பினராகத் தேர்ந்தெடுக்கப்பட்டார்.

மேற்கோள்கள்

அமெரிக்க இயற்பியலாளர்கள்
வாழும் நபர்கள்
சிக்காகோ பல்கலைக்கழக முன்னாள் மாணவர்கள்
இலால்முனி சௌபே

இலால்முனி சௌபே  (Lalmuni Chaubey) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு செப்டம்பர் மாதம் 6 ஆம் தேதியன்று இவர் பிறந்தார். இந்திய நாடாளுமன்றத்தின் கீழ் அவையான 14 ஆவது மக்களவையின் உறுப்பினராக இருந்தார். பீகார் அரசியலில் பாரதிய சனதா கட்சியின் உறுப்பினராகப் போட்டியிட்டு தொடர்ந்து நான்கு முறை பீகாரின் பக்சர் தொகுதியை பிரதிநிதித்துவப்படுத்தினார். முன்னதாக 1972 ஆம் ஆண்டு முதல் பீகாரின் சட்டமன்ற உறுப்பினராக இருந்தார்.

புது தில்லியிலுள்ள அனைத்திந்திய மருத்துவ அறிவியல் கழகம் மருத்துவமனையில் 2016 ஆம் ஆண்டு மார்ச்சு மாதம் 25 ஆம் தேதியன்று இலால்முனி சௌபே காலமானார்.

மேற்கோள்கள்

புற இணைப்புகள்
 Home Page on the Parliament of India's Website

பீகார் அரசியல்வாதிகள்
பாரதிய ஜனதா கட்சி அரசியல்வாதிகள்
1942 பிறப்புகள்
2016 இறப்புகள்
இந்திய நாடாளுமன்ற உறுப்பினர்கள்
பஜன்லால் சர்மா

பஜன் லால் சர்மா (Bhajan Lal Sharma), (பிறப்பு: 1967), இராஜஸ்தான் மாநிலத்தின் 14வது முதலமைச்சராக 15 டிசம்பர் 2023 அன்று பதவியேற்றார்.மேலும் துணை முதலமைச்சர்களாக தியா குமாரி மற்றும்  பிரேம் சந்த் பைரவா பதவியேற்றனர். 2023 இராஜஸ்தான் சட்டமன்றத் தேர்தலில் சங்கனேர் சட்டமன்றத் தொகுதியிலிருந்து,பாரதிய ஜனதா கட்சி சார்பில் இராஜஸ்தான் சட்டப் பேரரவைக்கு முதன்முறையாக பதவியேற்றார். .

இதனையும் காண்க
 இராஜஸ்தான் முதலமைச்சர்களின் பட்டியல்
 இராசத்தான் சட்டப் பேரவை

மேற்கோள்கள்

இராஜஸ்தான் முதலமைச்சர்கள்
ராஜஸ்தான் அரசியல்வாதிகள்
பாரதிய ஜனதா கட்சி அரசியல்வாதிகள்
இராசத்தான் சட்டமன்ற உறுப்பினர்கள்
பேபி குமாரி

பேபி குமாரி  (Baby Kumari) இந்தியாவைச் சேர்ந்த ஓர் அரசியல்வாதியாவார். 1977 ஆம் ஆண்டு மார்ச்சு மாதம் முதல் தேதியன்று இவர் பிறந்தார். பீகார் மாநில பாரதிய சனதா கட்சியின்  தற்போதைய பொதுச் செயலாளராக உள்ளார்    பாரதிய சனதா கட்சியின் பீகார் பிரிவின் முன்னாள் மாநில துணைத் தலைவராகவும்  இருந்தார். 16 ஆவது பீகார் சட்டமன்றத்தில்சட்டமன்ற  உறுப்பினராகவும் இருந்தார். பீகாரின் போச்சாகான் சட்டமன்றத் தொகுதியை    இவர் பிரதிநிதித்துவப்படுத்தினார். 2015 ஆம் ஆண்டில், பீகார் சட்டமன்றத் தேர்தலில் சுயேட்சை வேட்பாளராக   வெற்றிகரமாகப் போட்டியிட்டார்,  24,130 வாக்குகள் வித்தியாசத்தில் 9 முறை சட்டமன்ற உறுப்பினராக இருந்த பீகாரின் அப்போதைய மூத்த அமைச்சரான இராமை ராமை தோற்கடித்தார்.

மேற்கோள்கள் 

வாழும் நபர்கள்
1977 பிறப்புகள்
பீகார் அரசியல்வாதிகள்
பாரதிய ஜனதா கட்சி அரசியல்வாதிகள்
சிலோட்டி மொழி

சிலோட்டி மொழி இந்திய-ஆரிய மொழிக்குடும்பத்தில் ஒன்றாகும். இம்மொழி 11 மில்லியன் மக்களால் பேசப்படுகிறது, வங்காளதேசத்தின் சில்ஹெட் கோட்டம், அசாமின் பராக் பள்ளத்தாக்கு, திரிபுராவின் வடக்குப் பகுதிகள் ஆகிய இடங்களில் அதிக அளவிலும், மேகாலயா, மணிப்பூர், நாகாலாந்து ஆகிய இந்திய மாநிலங்களிலும் ஐக்கிய இராச்சியம், அமெரிக்கா, கனடா, மத்திய கிழக்கு ஆகிய நாடுகளிலும் சிறிய அளவிலும் பேசப்படுகிறது. இது வங்காள மொழியின் ஒரு வட்டார வழக்கு என்று பலர் பலவிதமாக கருதுகின்றனர், எனினும் பெரும்பாலான மொழியியலாளர்கள் இதை ஒரு தனித்த மொழியாக கருதுகின்றனர்.

சிலோட்டி மொழி எழுத்துக்கள்

மேற்கோள்கள்

இந்திய-ஆரிய மொழிகள்
சுபாஷ் யாதவ்

சுபாஷ் யாதவ் (Subhash Yadav)(1 ஏப்ரல் 1946 - 26 சூன் 2013) என்பவர் இந்திய அரசியல்வாதியும் மத்தியப்பிரதேச மேனாள் சட்டமன்ற உறுப்பினரும் ஆவார். இவர் மத்தியப் பிரதேசத்தின் கசுரவாட் (1993 முதல் 2008 வரை) சட்டமன்றத் தொகுதியின் உறுப்பினராக இருந்தார். இவருக்கு 4 மகள்கள் மற்றும் 2 மகன்கள் உள்ளனர். இவர்களில் குறிப்பிடத்தக்கவர்: அருண் சுபாஷ்சந்திர யாதவ் (காங்கிரசு தலைவர் மற்றும் முன்னாள் நாடாளுமன்ற உறுப்பினர்) மற்றும் சச்சின் யாதவ் (கசுரவாட் சட்டமன்ற உறுப்பினர்).

அரசியல் வாழ்க்கை 
1990களில் மத்தியப் பிரதேசத்தின் துணை முதல்வராக இருந்தார், யாதவ்.

தனிப்பட்ட வாழ்க்கை 
யாதவ் தமியாண்டி என்பவரை மணந்தார். யாதவிற்கு 4 மகள்கள் மற்றும் 2 மகன்கள் உள்ளனர்.

மேலும் பார்க்கவும் 

 2023 மத்தியப் பிரதேச சட்டப் பேரவைத் தேர்தல்

மேற்கோள்கள் 

8வது மக்களவை உறுப்பினர்கள்
7வது மக்களவை உறுப்பினர்கள்
2013 இறப்புகள்
1945 பிறப்புகள்
இந்திய தேசிய காங்கிரஸ் அரசியல்வாதிகள்
மாதுரி சக்சேனா

மாதுரி சக்சேனா  (Madhuri Saxena)  இந்தியாவைச் சேர்ந்த ஒரு தடகள வீராங்கனையாவார்.  1971 ஆம் ஆண்டு பிப்ரவரி மாதம் 15 ஆம் தேதியன்று இவர் பிறந்தார்.  800 மீட்டர் மற்றும் 1500 மீட்டர் ஓட்டப்பந்தயங்களில் இவர் இந்தியாவின் சார்பாக விளையாடுகிறார். மாதுரி சக்சேனாவின் சாதனைகளைப் பாராட்டி இந்திய அரசாங்கம் இவருக்கு அருச்சுனா விருது வழங்கி  சிறப்பித்தது.  2002 ஆம் ஆண்டு தென் கொரியாவின் பூசான் நகரத்தில் நடந்த ஆசிய விளையாட்டுப் போட்டியில் 800 மீ ஓட்டத்தில் வெள்ளிப் பதக்கத்தை  வென்றார். 2003 ஆம் ஆண்டு மணிலாவில் நடந்த  ஆசிய தடகள வெற்றியாளர் போட்டியில் 1500 மீ ஓட்டத்திலும்  வெள்ளிப் பதக்கத்தை  வென்றார்.   இவரது மகள் அர்மிலன் பெயின்சும் ஆசிய விளையாட்டுப் போட்டிகளில் பதக்கம் வென்றவர் என்பது குறிப்பிடத்தக்கது.

மேற்கோள்கள்

புற இணைப்புகள் 

 
1971 பிறப்புகள்
வாழும் நபர்கள்
இந்தியத் தடகள வீரர்கள்
ராபர்ட் வாலி

ராபர்ட் வாலி  ஒரு கனடிய அனிமேட்டர் மற்றும் காட்சி வரைகலை கலைஞர் ஆவார். பீட்டர் சுங் மற்றும் கொரில்லாசு  என்னும் முறையை  சேமி கெவ்லெட் என்பவரின் தாக்கத்தால் உருவாக்கியவர் ஆவார். இவர் ஒரு தனித்துவமான காட்சி பாணியைக் கொண்டுள்ளார். 1969 ஆம் ஆண்டு பிரிட்டிசு கொலம்பியாவின் வான்கூவரில் பிறந்தார்.  வான்கூவரில் நான்கு ஆண்டு அனிமேசன் திட்டத்தை முடித்த பிறகு, 1992 ஆம் ஆண்டு அமெரிக்க நாட்டின் சான் பிரான்சிசுகோ மாநகரத்திற்குச் சென்றார்.

தொழில் 
அனிமேசன் விளம்பரங்களை இயக்குவதன் மூலம் இவரது பணி தொடங்கியது. 1997 ஆம் ஆண்டு  சான் பிரான்சிசுகோவில் அமைந்துள்ள மாவெரிக்சு சுடுடியோ என்ற சொந்த நிறுவனத்தைத் தொடங்கினார்.  2000 ஆம் ஆண்டு  ப்ரீலான்சுக்குத் திரும்பினார். பின்னர் இங்கிலாந்து, பிரான்சு, சுபெயின், நியூசிலாந்து மற்றும் கொரியாவில் பணியாற்றினார்.  தற்போது பிரிட்டிசு கொலம்பியாவின் வான்கூவரில் வசிக்கிறார். கொரில்லாசு இசைக்குழுவுடன் இணைந்து பணியாற்றியதற்காக இவர் மிகவும் பிரபலமானவர் ஆவார். 

ஒரு ஆரம்ப இடைவெளி இயான் பிளக்சில் இவரது பணி ஆக மாறியது . டிசுனியின் ட்ரான் அப்ரைசிங் மற்றும் மோட்டார் சிட்டிக்கான கதாபாத்திர வடிவமைப்புகளையும் இவர் செய்தார்.  தி பீட்டில்சு: ராக் பேண்ட், பயர்பிரீதர் மற்றும் டிசி காமிக்சு வொண்டர் வுமன் கிளிப்களிலும் பணியாற்றியுள்ளார்.  

இவர் பியர் சைடர் மற்றும் சிகரெட்டுகள் பற்றிய தனது பணிக்காக அகாடமி விருதுக்கான பரிந்துரையைப் பெற்றார். அனிமேசன் செய்யப்பட்ட நெற்ஃபிளிக்சு தொடரான அன்பு,  டெத் & ரோபோட்களுக்கு இரண்டு அத்தியாயங்களை இயக்கியுள்ளார்.

திரைப்படவியல் 

 "ஈதர் டிரிப்ட் தியரி" ( ஏயோன் ப்ளக்சின் எட்டாவது அத்தியாயம்) (1995)
 டிரான்: எழுச்சி (2012)
 பேரிக்காய் மற்றும் சிகரெட்டுகள் (2016)
 "சிமா புளூ" ( அன்பு, டெத் & ரோபோட்சின் பதினான்காவது அத்தியாயம், தொகுதி ஒன்று) (2019)
 "அய்சு" ( காதல், மரணம் & ரோபோட்களின் இரண்டாவது அத்தியாயம், தொகுதி இரண்டு) (2021)
 "இட்சு அபௌட் டைம்" ( இன்வின்சிபிள் பைலட் எபிசோட்) (2021)
 "மெட்டாமார்போசிசு" ( அபெக்சு லெசெண்ட்சின் பத்தாவது சீசன், எமர்சென்சின் லோர் டிரெய்லர்) (2021)

விருதுகள் 

 பரிந்துரைக்கப்பட்டது: சிறந்த அசைவூட்ட குறும்படத்திற்கான அகாடமி விருது - பியர் சைடர் மற்றும் சிகரெட்டுகள்

மேற்கோள்கள் 

1969 பிறப்புகள்
வாழும் நபர்கள்
வரைகலை ஓவியர்கள்
அமெரிக்கத் திரைப்பட இயக்குநர்கள்
கனடியத் திரைப்பட இயக்குநர்கள்
திரு உறந்தைப் பதிற்றுப்பத்து அந்தாதி

திரு உறந்தைப் பதிற்றுப்பத்து அந்தாதி (திருவுறந்தைப் பதிற்றுப்பத்தந்தாதி) ஒரு சிற்றிலக்கியம். இதனை இயற்றியவர் சி. வாஞ்சைலிங்க வைத்தியநாத செட்டியார். இது உறையூரிலுள்ள சிவபெருமான் மீது பாடப்பட்டுள்ளது இதனைத் திருத்தவத்துறை நிலக்கிழார் தம்பாச்சியாபிள்ளை தம் பொருட்செலவில் பதிப்பித்துள்ளார்.

விளக்கம் 
"பதிற்றுப்பத்து" என்னும் தொடர் நூறு என்னும் எண்ணிக்கையைக் குறிக்கும். சேரர்களைப் போற்றும் சங்க கால நூல்களில் ஒன்று பதிற்றுப்பத்து. இந்த நூலுக்கு பூவை. கலியாணசுந்தர முதலியார், நாராயண சரவணர், சாமிநாத பிள்ளை, சுப்பிரமணிய பிள்ளை ஆகியோர் பாடிய சிற்றப்புப் பாயிரப் பாடல்கள் உள்ளன. அவை அந்தாதித் தொடையில் அமைந்துள்ளன.

பாடல் எடுத்துக்காட்டு 
வண்ணமா மறையோன் முன்னா வானவர்க்கு அரசே போற்றி
வண்ணம் ஆர் அணங்கை ஏந்தும் மாதவன் போல் வருந்தா
வண்ணமா உறந்தை தன்னில் வந்து அடி காட்டி ஆண்ட
வண்ணம் ஓர் ஐந்தும் கொண்ட வள்ளலே போற்றி போற்றி

இதனையும் காண்க 
பழநிப் பதிற்றுப்பத்து அந்தாதி

மேற்கோள் 

சிற்றிலக்கியங்கள்
எல்தோசு பால்

எல்தோசு பால் (Eldhose Paul) இந்தியாவைச் சேர்ந்த ஒரு தடகள வீரராவார். 1996 ஆம் ஆண்டு நவம்பர் மாதம் 7 ஆம் தேதியன்று இவர் பிறந்தார். கேரளாவிலுள்ள எர்ணாகுளம் மாவட்டத்தின் கோதமங்களத்திலுள்ள மார் அத்தனாசியசு கல்லூரியில் படித்தார். இந்தியாவின் சார்பாக மும்முறை  தாண்டுதல் போட்டிகளில் பங்கேற்று விளையாடுகிறார்.  2022 ஆம் ஆண்டு நடைபெற்ற உலக தடகள வெற்றியாளர் போட்டியில் மும்முறை தாண்டுதல் இறுதிப் போட்டிக்குத் தகுதி பெற்ற முதல் இந்தியர் என்ற பெருமையைப் பெற்றார். 2022 ஆம் ஆண்டு நடைபெற்ற பொதுநலவாய விளையாட்டுப் போட்டிகளில், ஆண்களுக்கான மும்முறை தாண்டுதல் போட்டியில் தங்கப் பதக்கம் வென்ற முதல் இந்தியர் என்ற பெருமையையும் பெற்றார். இப்போட்டியில் இவர் தாண்டிய 17.03 மீட்டர் தொலைவே இவரது தனிப்பட்ட சிறந்த சாதனையாகும். 2023 ஆம் ஆண்டு புடாபெசுட்டு நகரத்தில் நடைபெற்ற  உலக தடகள வெற்றியாளர் போட்டிகளில் இவர் பங்கேற்றார். இப்போட்டியில் 15.59 மீட்டர்கள் தாண்டி 17 ஆவது இடத்தைப் பிடித்தார்.

மேற்கோள்கள்

புற இணைப்புகள்
 

1996 பிறப்புகள்
வாழும் நபர்கள்
இந்தியத் தடகள வீரர்கள்
கேரள விளையாட்டு வீரர்கள்
பொதுநலவாய விளையாட்டுக்களில் தங்க பதக்கம் வென்ற இந்தியர்கள்
எரிக்கு பிரபாகர்

எரிக்கு பிரபாகர்  (Eric Prabhakar)  இந்தியாவைச் சேர்ந்த ஒரு தடகள விளையாட்டு வீரராவார். 1925 ஆம் ஆண்டு  பிப்ரவரி மாதம் 23 ஆம் தேதியன்று இவர் பிறந்தார். தமிழ்நாட்டின் சென்னையைச் சேர்ந்த இவர்  100 மீ ஓட்டப்பந்தயங்களில் இந்தியாவின் சார்பாக இவர் விளையாடினார்.  1948  ஆம் ஆண்டு நடைபெற்ற கோடைகால ஒலிம்பிக்கில் ஆண்களுக்கான 100 மீட்டர் போட்டியில் பங்கேற்று காலிறுதிக்கு வந்தார்.   ஆக்சுபோர்டு பல்கலைக் கழகத்தில் உரோட்சு நிதியுதவி பெற்று முதுகலைப் பட்டம் படித்த அறிஞராகவும் இவர் அறியப்படுகிறார்.   பர்மா- ஆயில் நிறுவனம் மற்றும் யுனெசுகோ நிறுவனம் ஆகியவற்றில்  பணிபுரிந்தார், மேலும் இந்தியாவில் ஒரு தீவிர விளையாட்டு நிர்வாகியாகவும் இருந்தார்.

தனிப்பட்ட வாழ்க்கை 
எரிக்கு பிரபாகர்  1925 ஆம் ஆண்டு பிப்ரவரி மாதம் 23 ஆம் தேதியன்று , விளையாட்டு மற்றும் கல்வித் துறையில்  சாதனைகளுக்காக குறிப்பிடப்பட்ட ஒரு குடும்பத்தில் இவர் பிறந்தார். அவரது சகோதரர், ஈ.சி.பி பிரபாகர், துடுப்பாட்டம், வளைதடி பந்தாட்டம்  மற்றும் தென்னிசு போட்டி ஆகியவற்றில் மாநிலத்தை பிரதிநிதித்துவப்படுத்தியுள்ளார். உயர் தரமதிப்பீடு பெற்ற ஓர் அதிகாரியாகவும் இருந்தார்.

சரோ என்ற பெண்ணை எரிக் பிரபாகர் மணந்தார். தம்பதியருக்கு  தேவ், சதி மற்றும் ஜெய் ஆகிய மூன்று மகன்கள் உள்ளனர். 2011 ஆம் ஆண்டு செப்டம்பர் மாதம் 10 ஆம் தேதியன்று இவர் இறந்தார்.

தொழில் 
பொருளாதாரத்தில் பட்டம் பெற்ற பிறகு, எரிக்கு பிரபாகர் இந்திய நிர்வாக சேவையில் நுழைவதற்கான வாய்ப்பைப் பெற்றார்.

போட்டிகள்

மேற்கோள்கள் 

சென்னை விளையாட்டு வீரர்கள்
2011 இறப்புகள்
1925 பிறப்புகள்
இந்தியத் தடகள வீரர்கள்
இருபீனைல் அலனைன்

இருபீனைல் அலனைன் (Diphenylalanine) என்பது அலனைன் மற்றும் பீனைலலனைன் ஆகிய இரண்டு அமினோ அமிலங்களைப் போன்ற இயற்கைக்கு மாறான அமினோ அமிலத்தை விவரிக்க பயன்படுத்தப்பட்டது. C15H15NO2 என்ற மூலக்கூற்று வாய்ப்பாட்டால் அடையாளப்படுத்தப்படுகிறது.  சில நொதிகளைத் தடுக்கும் திறன் கொண்ட போலிபெப்டைடு ஒப்புமைகளின் தயாரிப்பிற்காகப் இச்சேர்மம் பயன்படுத்தப்படுகிறது. நாற்தொகுதி மைய ஆக்சசோலிடினோன் வழிப்பெறுதியான 3,3-இருபீனைல்புரோப்பனாயிக் அமிலத்தை மின்னணுகவர் அமீனேற்ற வினைக்கு உட்படுத்தி இச்சேர்மத்தின் தனித்தனியான ஆடியெதிர் உருக்களை தயாரிக்க இயலும்.

இருபீனைலலனைன் சேர்மத்தின் வரலாற்றுப் பயன்பாடு பீனைலலனைனின் இருபெப்டைடைக் குறிக்கிறது.

மேற்கோள்கள்

அமீன்கள்
ஆல்பா-அமினோ அமிலங்கள்
கேரலு சட்டமன்றத் தொகுதி

கேரலு சட்டமன்றத் தொகுதி Kheralu Assembly constituency (தொகுதி வரிசை எண்:20) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த சர்தர்பாய் ஷமல்பாய் சவுத்ரி ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 அட்லாசனா தாலுகா
 கேரலு தாலுகா
 வாட்நகர் தாலுகா (பகுதி) கிராமங்கள் - சிபோர், கர்சன்புரா, கடாசனா, தபு, அசுபா, வக்தாபூர், கணேசுபுரா, உந்தனி, கான்பூர், சர்னா, சம்பா, நவபுரா, சுல்தான்பூர், சாக்பூர் (வாட்), உந்தை, வலசனா, வாக்டி (சூனி), வகாதி (நவி). ), சோபாசன், பிபால்தார், கர்பதியா, சபல்பூர், ராஜ்பூர் (வாட்), மிர்சாபூர்.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
உஞ்சா சட்டமன்றத் தொகுதி

உஞ்சா சட்டமன்றத் தொகுதி Unjha Assembly constituency (தொகுதி வரிசை எண்:21) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த படேல் கிரித்குமார் கேசவ்லால் (கே கே படேல்)  ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 உஞ்சா தாலுகா
வாட்நகர் தாலுகா (பகுதி) கிராமங்கள் - ஜஸ்கா, சுந்தியா, ஹாஜிபூர், ஷேக்பூர் (கே), பதர்பூர், மோலிபூர், சுலிபூர், கெசிம்பா, ஜகாபுரா, பாஜ்புரா, பாபிபுரா, கடோடா, கமால்பூர், மாலேக்பூர், சந்த்பூர், ஷேக்பூர் (வாட்), கஹிபூர், சபாலியா, டிரான்ஸ்வாட் , வத்நகர் (எம்).

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
விஸ்நகர் சட்டமன்றத் தொகுதி

விஸ்நகர் சட்டமன்றத் தொகுதி Visnagar Assembly constituency (தொகுதி வரிசை எண்:22) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த ருசிகேஷ் கணேஷ்பாய் படேல் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.

 விஸ்நகர் தாலுகா

சட்டமன்ற உறுப்பினர்கள்

மேற்கோள்கள்
பாபவர் காலன்

பாபவர் காலன் (Bapawar Kalan) என்பது இந்திய மாநிலமான இராசத்தானின் தென்கிழக்கு பகுதியில் அமைந்துள்ள ஒரு சிறிய நகரமாகும்.  கோட்டா மாவட்டத் தலைமையகத்திலிருந்து தெற்கே 37 கிலோமீட்டர் தொலைவில் இந்நகரம் அமைந்துள்ளது.  ஓர் இரயில் நிலையம், மருத்துவமனை, பள்ளிகள், சந்தைகள் மற்றும் போக்குவரத்துக்கான சாலைகள் ஆகியவை பாபவர் காலன் நகரத்தில் உள்ளன. இந்நகரத்தின் மக்கள் முதன்மையாக விவசாயதை நம்பி விவசாயம் தொடர்பான நடவடிக்கைகளில் ஈடுபடுகின்றனர். இக்கிராமத்தின் மொத்த புவியியல் பரப்பளவு 1374.96 எக்டேராகும். சங்கோட்டு நகரம் அனைத்து முக்கிய பொருளாதார நடவடிக்கைகளுக்கும் பாபவர் காலனுக்கு அருகிலுள்ள நகரமாகும். சங்கோட்டு நகரம் தோராயமாக 16 கிமீ தொலைவில் உள்ளது.

கல்வியறிவு
பாபவர் காலனில் வாழும் மக்களின் கல்வியறிவு விகிதங்களில் பாலின இடைவெளி உள்ளது. ஆண்களின் கல்வியறிவு 87.21% ஆக உள்ளது, பெண்களின் கல்வியறிவு 61.10% ஆக உள்ளது.

மக்கள் தொகை
2011 ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, பாபவர் காலன் நகரத்தில் 3,729 ஆண்களும், 3,441 பெண்களும் என மொத்த மக்கள் தொகை 7,170 ஆக இருந்தது. இங்கு மொத்தம் 1,416 குடும்பங்கள் வசிக்கின்றன.

மேற்கோள்கள்

ராஜஸ்தான் புவியியல்
கோட்டா மாவட்டம்
கைத்தூன்

கைத்தூன் (Kaithoon) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள ஒரு நகரம் மற்றும் நகராட்சி ஆகும். கைத்தூன் நகரம் 20 வார்டுகளாக பிரிக்கப்பட்டு 5 ஆண்டுகளுக்கு ஒருமுறை தேர்தல் நடத்தப்படுகிறது. கோட்டா தோரியா எனப்படும் புடவைகளுக்கு இந்த இடம் பிரபலமானது.

மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கைத்தூன் நகரத்தில் மக்கள் தொகை 20,362 பேர்கள் என்றிருந்தது.  இம்மக்கள் தொகையில் ஆண்கள் 52% மற்றும் பெண்கள் 48% ஆக இருந்தனர்.  கைத்தூனின் சராசரி கல்வியறிவு 62% ஆகும். இது தேசிய சராசரியான 59.5% என்பதை விட அதிகமாகும். ஆண்களின் கல்வியறிவு 73% ஆகவும் பெண்களின் கல்வியறிவு 51% ஆகவும் இருந்தது. கைத்தூனில், 17% மக்கள் 6 வயதுக்குட்பட்ட குழந்தைகளாவர். 

இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி, கைத்தூன் நகராட்சியின் மக்கள் தொகை 24,260 ஆகும். இதில் 12,468 ஆண்கள் மற்றும் 11,792 பெண்கள் இருந்தனர். ஆறு வயதுக்குட்பட்ட குழந்தைகள் 3468 பேர் இருந்தனர்.

மேற்கோள்கள்

ராஜஸ்தான் புவியியல்
கோட்டா மாவட்டம்
கும்பகோட்டு

கும்பகோட்டு (Kumbhkot) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள  மக்கள் தொகை கணக்கெடுப்பில் உள்ள ஒரு நகரமாகும்.

மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கும்பகோட்டு நகரத்தில் மக்கள் தொகை 5857 பேர்கள் என்றிருந்தது.  இம்மக்கள் தொகையில் ஆண்கள் 58% மற்றும் பெண்கள் 42% ஆக இருந்தனர்.  கும்பகோட்டின் சராசரி கல்வியறிவு 44% ஆகும். இது தேசிய சராசரியான 65 சதவீதம் என்பதை விட குறைவாகும். ஆண்களின் கல்வியறிவு 62% ஆகவும் பெண்களின் கல்வியறிவு 24% ஆகவும் இருந்தது. கும்பகோட்டின் மக்கள் தொகையில் 30% மக்கள் 6 வயதுக்குட்பட்ட குழந்தைகளாவர். 

இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி,  கும்பகோட்டு மக்கள் தொகை 6,602 ஆக உயர்ந்துள்ளது. மக்கள் தொகையில் ஆண்கள் 54% மற்றும் பெண்கள் 46% ஆக இருந்தனர். கும்பகோட்டின் சராசரி கல்வியறிவு விகிதம் 48% ஆக உயர்ந்திருந்தது. இது தேசிய சராசரியான 74% என்பதை விட குறைவு. ஆண்களின் கல்வியறிவு 61%, பெண்களின் கல்வியறிவு 34%. மக்கள் தொகையில் 18.5% பேர் 6 வயதுக்குட்பட்டவர்களாக இருந்தனர்.

மேற்கோள்கள்

ராஜஸ்தான் புவியியல்
கோட்டா மாவட்டம்
உனசூரு சட்டமன்றத் தொகுதி

உனசூரு சட்டமன்றத் தொகுதி (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மைசூரு மாவட்டத்தில் உள்ளது. மைசூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 212 ஆகும்.

சட்டமன்ற உறுப்பினர்கள்

குறிப்பு

மேற்கோள்கள் 

கர்நாடக சட்டமன்றத் தொகுதிகள்
மைசூர் மாவட்டம்
சடல்கேரி

சடல்கேரி (Satalkheri) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள மக்கள் தொகை கணக்கெடுப்பில் உள்ள ஒரு நகரமாகும்.

மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சடல்கேரி நகரத்தில் மக்கள் தொகை 14965 பேர்கள் என்றிருந்தது.  இம்மக்கள் தொகையில் ஆண்கள் 53% மற்றும் பெண்கள் 47% ஆக இருந்தனர்.  சடல்கேரியின் சராசரி கல்வியறிவு 49% ஆகும். இது தேசிய சராசரியான 59.5 சதவீதம் என்பதை விட குறைவாகும். ஆண்களின் கல்வியறிவு 63% ஆகவும் பெண்களின் கல்வியறிவு 33% ஆகவும் இருந்தது. சடல்கேரியின் மக்கள் தொகையில் 21% மக்கள் 6 வயதுக்குட்பட்ட குழந்தைகளாவர். 

இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி, சடல்கேரியின் மக்கள் தொகை 15617  ஆக உயர்ந்திருந்தது. மக்கள் தொகையில் ஆண்களீன் எண்ணிக்கை 8335 ஆகவும் பெண்கள் எண்ணிக்கை 7282 ஆக இருந்தது. சடல்கேரியின் சராசரி கல்வியறிவு விகிதம் 62.6% ஆக உயர்ந்திருந்தது. இது தேசிய சராசரியான 76.6% என்பதை விட குறைவு. ஆண்களின் கல்வியறிவு 76.53 சதவீதமாகவும், பெண்களின் கல்வியறிவு 46.48 சதவீதமாகவும் இருந்தது. மக்கள் தொகையில் 115 சதவீதம் பேர் 6 வயதுக்குட்பட்டவர்களாக இருந்தனர்.

மேற்கோள்கள்

ராஜஸ்தான் புவியியல்
கோட்டா மாவட்டம்
கோவிந்த ஜெய ஜெய

" கோவிந்த ஜெய ஜெய " என்பது ஒரு இந்திய பக்தி மந்திரம் அல்லது பாடல் ஆகும். இது அபய சரணாரவிந்த  பக்திவேதாந்த சுவாமி பிரபுபாதாவால் நிறுவப்பட்ட கிருஷ்ண உணர்வு இயக்கத்திலும்,  மற்றும் பல்வேறு யோகா பள்ளிகளிலும், பொதுவாக இந்துக்களால் அடிக்கடி பாடப்படுகிறது. பிரபுபாதாவின் பக்தர்களான ராதா கிருஷ்ணா கோயில் (லண்டன்) ஜார்ஜ் ஹாரிசன் தயாரித்து 1971 இல் பீட்டில்ஸின் ஆப்பிள் ரெக்கார்ட் லேபிளில் வெளியிடப்பட்ட பாடல்களின் தொகுப்பிற்காக  "கோவிந்தா ஜெய் ஜெய் " என்று முழக்கத்தை பதிவு செய்தனர். 1970 இல், இந்த பதிவு முதலில் பக்தர்களின் பக்கமாக,  " கோவிந்தா " என்று  வெளியிடப்பட்டது. 

1996 ஆம் ஆண்டில், ஆங்கில ராக் இசைக்குழுவான குல ஷேகர் "கோவிந்தா ஜெய ஜெய" பாடலைத் தழுவி அவர்களின் வெற்றிப் பாடலான " கோவிந்தா "வைப் பாடினர். இவர்களின் பாடல் முழுவதுமாக சமஸ்கிருதத்தில் பாடப்பட்ட ஒரே பிரித்தானிய வெற்றிப் பாடலாக அமைந்தது. 2016 இல் பேசிய குல ஷேகர் குழுவின் பிரதான பாடகர் அலோன்சா பெவன், "இங்கிலாந்தில் உள்ள ரேடியோ 1 இல் ஒரு பழங்கால இந்தியப் பாடலைப் பெறுவது மகிழ்ச்சி அளிக்கிறது" என்று கூறினார்.

கலவை 
பாடலின் வரிகள் :
கோவிந்த ஜெய ஜெய

கோபால ஜெயஜெய

ராதா ரமண ஹரி

கோவிந்த ஜெயஜெய

நேரடி பொருள்:

கோவிந்தா ( கிருஷ்ணர்) வெற்றி வெற்றி

கோபாலா  (பசுக்களை காப்பவர் கிருஷ்ணர்)

வெற்றி வெற்றி

ராதா ரமணா (ராதையின் காதலன்)

ஹரி (கிருஷ்ணர்/விஷ்ணு)

கோவிந்தா வெற்றி வெற்றி 

பாடலின் பதிவுகள் பிரபுபாதா அவர்களாலும், விஷ்ணுஜன ஸ்வாமி, ஜெய் உத்தல், மகி அசகாவா, ஆலிஸ் கோல்ட்ரேன் மற்றும் டோனா டி லோரி ஆகியோராலும் செய்யப்பட்டுள்ளன.

மேற்கோள்கள் 

இந்துக் கோயில்கள்
பக்தி பாடல்கள்
கடி சட்டமன்றத் தொகுதி

கடி சட்டமன்றத் தொகுதி Kadi Assembly constituency (தொகுதி வரிசை எண்:24) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த கர்ஷன்பாய் பஞ்சாபை சோலங்கி ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 கடி தாலுகா

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்